**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL a. ASTRAUSKIENĖS SKYRIMO Į KlAIPĖDOS „ŠALTINĖLIO“ MOKYKLOS-DARŽELIO DIREKTORĖS PAREIGAS**“ **PROJEKTO**

**1. Sprendimo projekto esmė, tikslai ir uždaviniai.**

2015 m. rugpjūčio 28 d. atsilaisvinus Klaipėdos „Šaltinėlio“ mokyklos-darželio direktoriaus vietai buvo paskelbtas konkursas pareigoms užimti.

Šiuo sprendimo projektu prašome skirti konkurso nugalėtoją Aušrą Astrauskienę į Klaipėdos „Šaltinėlio“ mokyklos-darželio direktoriaus pareigas.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas gavus konkurso nugalėtojos Aušros Astrauskienės prašymą paskirti nuo 2015 m. gruodžio 1 d. į Klaipėdos „Šaltinėlio“ mokyklos-darželio direktoriaus pareigas, laimėjus konkursą.

LR Vietos savivaldos įstatymo 16 straipsnio 2 dalies 21 punkte nurodyta, kad išimtinė savivaldybės tarybos kompetencija yra *savivaldybės mokymo ir auklėjimo (toliau – švietimo) įstaigų vadovų skyrimas į pareigas ir atleidimas iš jų teisės aktų nustatyta tvarka.*

Švietimo įstaigų vadovai skiriami į pareigas atviro konkurso būdu, savivaldybės tarybos sprendimu. Konkursas organizuojamas vadovaujantis Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašu, patvirtintu Lietuvos Respublikos Švietimo ir mokslo ministro 2011 m. liepos 1 d. įsakymu Nr. V-1193 (toliau – Tvarkos aprašas).

Konkurso metu komisija atrenka pretendentą, geriausiai pasirengusį eiti konkrečios švietimo įstaigos vadovo pareigas, pagal Tvarkos apraše pateiktas Vertinimo pastabų lenteles įvertina pretendentus. Pretendentų konkursinį balą sudaro Pretendento kompetencijų vertinimo ataskaitos ir konkurso metu surinktų balų suma.

Konkursas į Klaipėdos „Šaltinėlio“ mokyklos-darželio direktoriaus pareigas įvyko 2015 m. spalio 21 d. Konkurse dalyvavo dvi pretendentės. Aušra Astrauskienė iš galimos maksimalios (5 balų) komisijos narių skiriamos konkursinio balo dalies surinko 4,37 balo, pretendento kompetencijų vertinimo ataskaitos balas – 3,2. Iš viso A. Astrauskienė surinko 7,57 balus.

**3. Kokių rezultatų laukiama.**

Bus paskirtas Klaipėdos „Šaltinėlio“ mokyklos-darželiovadovas.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Vadovaujantis LR Vietos savivaldos įstatymo 20 straipsniu 2 dalies 16 punktu mero kompetencijai yra priskirta įgyvendinti funkcijas, susijusias su įstaigų vadovų darbo santykiais, todėl savivaldybės mero potvarkiu Klaipėdos „Šaltinėlio“ mokyklos-darželio vadovei bus nustatytas tarnybinio atlyginimo koeficientas.

Švietimo įstaigos vadovo darbo užmokestis yra nustatomas vadovaujantis Lietuvos Respublikos Vyriausybės 1993 m. liepos 8 d. nutarimu Nr. 511 „Dėl biudžetinių įstaigų ir organizacijų darbuotojų darbo apmokėjimo tvarkos tobulinimo“ ir Lietuvos Respublikos švietimo ir mokslo ministro 2013 m. gruodžio 19 d. įsakymu Nr. V-1254 „Dėl švietimo įstaigų darbuotojų ir kitų įstaigų pedagoginių darbuotojų darbo apmokėjimo tvarkos aprašo patvirtinimo“ patvirtintu švietimo įstaigų darbuotojų ir kitų įstaigų pedagoginių darbuotojų darbo apmokėjimo tvarkos aprašu (toliau – Aprašas).

Bendrojo ugdymo mokyklos vadovo tarnybinio atlyginimo koeficiento dydis priklauso nuo mokinių skaičiaus, pedagoginio darbo stažo ir vadybinės kvalifikacinės kategorijos. Tarnybinio atlyginimo koeficiento ribos vadovaujantis Aprašu yra nuo 23,7–29,9 bazinės mėnesinės algos dydžiais. Klaipėdos „Šaltinėlio“ mokyklą-darželį iš viso lanko 219 vaikų. A. Astrauskienė turi daugiau kaip 10 metų pedagoginio darbo stažą, vadybinės kvalifikacinės kategorijos neturi.

**6. Lėšų poreikis sprendimo įgyvendinimui.**

Mero potvarkiu patvirtinus vidutinį tarnybinio atlyginimo koeficientą 26,80 BMA dydžiais, metinis įstaigos vadovo darbo užmokesčio fondas būtų 11416,80 Eur (su socialinio draudimo įmokomis – 14953,72 Eur).

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – įstaiga turės vadovą.

PRIDEDAMA:

1. A. Astrauskienės prašymo priimti į darbą kopija (1 lapas);
2. Lietuvos Respublikos specialiųjų tyrimų tarnybos 2015 m. lapkričio 4 d. rašto Nr. 4-01-7739 kopija (1 lapas).
3. Pretendentų į „Gintarėlio“ mokyklos-darželio direktoriaus pareigas konkurso 2015 m. spalio 21 d. protokolo Nr. ADM-617 kopija (2 lapai).
4. Klaipėdos miesto savivaldybės mero 2015 m. spalio 7 d. potvarkio Nr. M-47 „Dėl Klaipėdos „Šaltinėlio“ mokyklos-darželio direktoriaus pareigoms eiti atrankos komisijos sudarymo“ kopija (1 lapas).
5. Teisės aktų išrašas, 1 lapas.

Personalo skyriaus vedėja Jolita Grigaitienė